ai4bharat/Pralekha huggingface dataset:
விவசாயத்துறை அமைச்சகம்
ரபி பருவத்தில் 2020-21-ம் ஆண்டுக்கான முழுவீச்சில் நடைபெறும் பருப்புகள், எண்ணெய் வித்துக்கள், கோதுமை கொள்முதல்
ரபி பருவத்தில் 2020-21-ம் ஆண்டுக்கான மே 2 ம் தேதி வரையான காலத்தில் 2,61,565 மெட்ரிக் டன் பருப்புகள், 3,17,473 மெட்ரிக் டன் எண்ணெய்வித்துக்கள் கொள்முதல் செய்யப்பட்டுள்ளன. குறைந்தபட்ச ஆதார விலை அடிப்படையில், ரூ.2,682 கோடிக்கு கொள்முதல் செய்யப்பட்டதன் மூலம், 3,25,565 விவசாயிகள் பயனடைந்தனர். இவற்றில் 14,859 மெட்ரிக் டன் பருப்புகள், 6,706 மெட்ரிக் டன் எண்ணெய் வித்துக்கள் ஆகியவை மே 1 மற்றும் 2-ம் தேதிகளில் மத்தியபிரதேசம், மகாராஷ்டிரா, கர்நாடகா, ராஜஸ்தான், உத்தரபிரதேசம், ஹரியானா ஆகிய 6 மாநிலங்களில் கொள்முதல் செய்யப்பட்டன.
அதோடு, 2020-21-ம் ஆண்டின் ரபி சந்தைப்படுத்துதல் காலத்தில், இந்திய உணவுக் கழகத்துக்கு 1,87,97,767 மெட்ரிக் டன் கோதுமை வந்துள்ளது. இதில், 1,81,36,180 மெட்ரிக் டன் கொள்முதல் செய்யப்பட்டது.
பிரதம மந்திரியின் விவசாயிகள் நல நிதித் திட்டத்தின்கீழ், பொது முடக்க காலத்தில், மார்ச் 24ம் தேதி முதல் இதுநாள் வரை 9.06 கோடி விவசாயக் குடும்பங்கள் பயனடைந்துள்ளன. இதுவரை ரூ.18,134 கோடி விடுவிக்கப்பட்டுள்ளது.
குடியரசுத் துணைத் தலைவர் செயலகம்
இளைஞர்கள் அதிகளவில் அரசியலில் சேர்ந்து தரமான மாற்றத்தைக் கொண்டு வர வேண்டும்: குடியரசுத் துணைத் தலைவர் வலியுறுத்தல்
இளைஞர்கள் அதிகளவில் அரசியலில் சேர வேண்டும் என குடியரசுத் துணைத் தலைவர் திரு. எம். வெங்கையா நாயுடு கூறியுள்ளார். இளைஞர்கள் தங்கள் ஆற்றல் மற்றும் இலட்சியங்கள் மூலம் தரமான மாற்றத்தைக் கொண்டு வர முடியும் என அவர் தெரிவித்துள்ளார்.
ஜோத்பூர் ஐஐடியில் செயற்கை நுண்ணறிவு ஆய்வகத்துக்கு குடியரசுத் துணைத் தலைவர் இன்று அடிக்கல் நாட்டினார். இந்நிகழ்ச்சியில் அவர் பேசியதாவது:
வேளாண், சுகாதாரம், கல்வி ஆகிய துறைகளில் நடைமுறை செயற்கை நுண்ணறிவுத் தீர்வுகளை நிறுவனங்கள் மற்றும் ஆராய்ச்சியாளர்கள் கொண்டு வர வேண்டும். செயற்கை நுண்ணறிவு போன்ற புரட்சிகரமான தொழில்நுட்பத்தின் பயன்கள் மக்களைச் சென்றடைந்து, அவர்களின் வாழ்க்கைத் தரத்தை உயர்த்த வேண்டும்.
சுகாதாரத்துறையில் தொலைதூரத்திலிருந்தே பரிசோதனைகளை மேற்கொள்ளும் வகையிலும், ஆங்கில உரைகளை இந்திய மொழிகளில் தானாக மொழி பெயர்க்ககூடிய வகையிலும், செயற்கை நுண்ணறிவு அடிப்படையிலான ஸ்மார்ட் தீர்வுகளை ஆராய வேண்டும்.
செயற்கை நுண்ணறிவுத் தொழில்நுட்பத்தைப் பயன்படுத்தி சேவைகளை விரைவாக வழங்குவதற்கான சாத்தியங்களை அரசுத் துறைகள் ஆராய வேண்டும். ஜன்தன் கணக்குகளில் நேரடிப் பணப் பரிமாற்றம் மூலம் மக்களுக்குப் பயன்கள் முழுவதுமாகக் கிடைத்தன.
2035ஆம் ஆண்டுக்குள், இந்தியப் பொருளாதாரத்தில் 957 பில்லியன் அமெரிக்க டாலர், அல்லது இந்தியப் பொருளாதாரத்தின் தற்போதைய மொத்த மதிப்பில் 15 சதவீதத்தை சேர்க்கும் ஆற்றல் செயற்கை நுண்ணறிவுத் துறைக்கு உள்ளது. செயற்கை நுண்ணறிவு மூலம் வழக்கமான பல தொழில்களை மாற்றும் வாய்ப்புகள் உள்ளன. அதற்கேற்ப இளைஞர்கள் தங்கள் திறமைகளை வளர்த்துக் கொள்ள வேண்டும்.
8 மாநிலங்களில் உள்ள 14 பொறியியல் கல்லூரிகள் மாநில மொழிகளில் பட்டப்படிப்புகளை வழங்க சமீபத்தில் முடிவு எடுத்துள்ளது பாராட்டத்தக்கது. அதே போல் தொழில்கல்வி இன்னும் அதிகளவில் பிராந்திய மொழிகளில் வர வேண்டும்.
உலகளாவிய புத்தாக்கப் பட்டியலில் கடந்த 2015ஆம் ஆண்டில் 81வது இடத்தில் இந்தியா இருந்தது. தற்போது 46 இடத்துக்கு முன்னேறியுள்ளது. வளர்ச்சிக்கான தேசிய மந்திரமாக புத்தாக்கம் மாற வேண்டும்.
இளைஞர்கள் அதிக அளவில் அரசியலில் சேர வேண்டும். இளைஞர்கள் தங்களின் ஆற்றல் மற்றும் இலட்சியங்கள் மூலம் இந்திய அரசியலில் தரமான மாற்றத்தைக் கொண்டு வர முடியும்.
இவ்வாறு குடியரசுத் துணைத் தலைவர் திரு. எம். வெங்கையா நாயுடு கூறினார்.
ராஜஸ்தான் ஆளுநர் திரு கல்ராஜ் மிஸ்ரா, ஜோத்பூர் ஐஐடி இயக்குநர் சந்தானு சவுதரி உட்பட பலர் இந்நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758971
----
(Visitor Counter : 209
பிரதமர் அலுவலகம்
கர்நாடகாவின் மைசூரில் பல்வேறு வளர்ச்சி முன்முயற்சிகளை பிரதமர் துவக்கி வைப்பு
நாகனஹள்ளி ரயில் நிலையத்தில் சுமார் ரூ. 480 கோடி செலவில் அமைக்கப்பட உள்ள புறநகர் போக்குவரத்திற்கான பயிற்சி முனையத்திற்கு மைசூர், மகாராஜா கல்லூரி மைதானத்தில் பிரதமர் திரு நரேந்திர மோடி இன்று அடிக்கல் நாட்டினார். பயிற்சி முனையத்தில் மெமோ ஷெட் இருப்பதுடன், தற்போதுள்ள மைசூர் பணிமனையில் நெரிசலை குறைக்கவும், மேலும் ரயில் சேவைகள் மற்றும் மைசூரிலிருந்து நீண்டதூர ரயில்களை இயக்கவும் இது உதவுவதுடன், அந்தப் பகுதியின் இணைப்பு மற்றும் சுற்றுலா திறனையும் மேம்படுத்துகிறது. ரயிலில் தினசரி பயணிப்பவர்களுக்கும், நீண்ட தூரப் பயணங்களை மேற்கொள்பவர்களுக்கும் இத்திட்டம் பயனளிக்கும்.
இந்த நிகழ்ச்சியின் போது அகில இந்திய பேச்சு மற்றும் செவித்திறன் நிறுவனத்தில் ‘தொடர்பு குறைபாடுள்ள நபர்களுக்கான தலைசிறந்த மையத்தை' பிரதமர் நாட்டிற்கு அர்ப்பணித்தார். தொடர்பு குறைபாடுள்ள நபர்களைக் கண்டறியவும், மதிப்பிடவும், மறுவாழ்வு அமைப்பதற்குமான நவீன ஆய்வகங்கள் மற்றும் வசதிகளை இந்த மையம் பெற்றுள்ளது.
கர்நாடக ஆளுநர் திரு தாவர் சந்த் கெலாட், முதலமைச்சர் திரு பசவராஜ் பொம்மை, மத்திய அமைச்சர் திரு பிரல்ஹாத் ஜோஷி உள்ளிட்டோர் நிகழ்ச்சியில் பங்கேற்றனர்.
நிகழ்ச்சியில் பேசிய பிரதமர், “நமது பாரம்பரிய கலாச்சாரத்தை வளப்படுத்தி 21-ஆம் நூற்றாண்டின் உறுதிப்பாடுகளை எவ்வாறு நாம் நிறைவேற்றுவது என்பதற்கு கர்நாடகா ஓர் சிறந்த உதாரணம்”, என்று கூறினார்.
முன்காலத்தில், நலத்திட்டங்கள் குறிப்பிட்ட பிரிவினருக்கு மட்டுமே வழங்கப்பட்டு வந்ததை பிரதமர் நினைவுகூர்ந்தார். கடந்த 8 ஆண்டுகளில் அவரது அரசு கொண்டு வந்த திட்டங்களால், சமூகத்தின் அனைத்து பிரிவினர் மற்றும் துறைகளைச் சென்றடைவதற்கு முன்னுரிமை அளிக்கப்பட்டதாக அவர் குறிப்பிட்டார். கடைசி மைல் வரை தரமான சேவைகளை வழங்குவதன் வாயிலாக கடந்த 8 ஆண்டுகளில் அரசு சமூகநீதியை உறுதி செய்திருப்பதாக பிரதமர் தெரிவித்தார்.
மாற்றுத்திறனாளிகள், பிறரை சார்ந்திருப்பதைக் குறைப்பதற்கான நடவடிக்கைகளை தமது அரசு தொடர்ந்து மேற்கொண்டு வருவதாக அவர் கூறினார். இதன் காரணமாகவே, நாணயங்களில், மாற்றுத்திறனாளிகளின் வசதிக்காக புதிய அம்சங்கள் சேர்க்கப்பட்டுள்ளன. மாற்றுத்திறனாளிகளுக்கு உகந்த வகையில் கல்வித் திட்டங்கள் நாடு முழுவதும் ஏற்படுத்தப்பட்டுள்ளன. மாற்றுத்திறனாளி மக்களின் பிரச்சினைகளுக்குத் தீர்வு காண புத்தொழில் நிறுவனங்கள் முன்வருமாறு அவர் அழைப்பு விடுத்தார்.
மனித வள மேம்பாட்டு அமைச்சகம்
தேசிய சாதனை கணக்கெடுப்பு நாடு முழுவதும் 2021 நவம்பர் 12ம் தேதி நடைபெறவுள்ளது
மூன்று, ஐந்து, எட்டு மற்றும் பத்தாம் வகுப்புகளுக்கு 3 ஆண்டு காலத்துக்கு, மாதிரி அடிப்படையில் தேசிய சாதனை கணக்கெடுப்பு திட்டத்தை அமல்படுத்தும் திட்டத்தை மத்திய அரசு அமல்படுத்தியுள்ளது. 3, 5 மற்றும் 8ம் வகுப்பு மாணவர்களின் திறன்களை மதிப்பிடும் தேசிய சாதனை கணக்கெடுப்பு இதற்கு முன்பு கடைசியாக 2017ம் ஆண்டு நவம்பர் 13ம் தேதி நடந்தது.
அடுத்த கட்ட தேசிய சாதனை கணக்கெடுப்பு நாடு முழுவதும் 2021 நவம்பர் 12ம் தேதி நடத்தப்படும். இது கொரோனா பெருந்தொற்று காலத்தில் கற்றல் தடைகள் மற்றும் புதிய கற்றல் வழிமுறைகளை மதிப்பிட்டு, தீர்வு நடவடிக்கைகளை எடுக்க உதவும். இதற்கான தேர்வு முறைகள் மற்றும் மாதிரிகளை என்சிஇஆர்டி  செய்துள்ளது. ஆனால் மாதிரி பள்ளிகளில் இந்த தேர்வை அந்தந்த மாநிலங்கள்/ யூனியன் பிரதேசங்களுடன் இணைந்து சிபிஎஸ்இ நடத்தும். தேசிய சாதனை கணக்கெடுப்பு 2021 நடவடிக்கையில் மத்திய, மாநில அரசு பள்ளிகள், அரசு உதவி பெறும் பள்ளிகள் மற்றும் தனியார் பள்ளிகளும் உள்ளடங்கும். தேசிய சாதனை கணக்கெடுப்பு 2021-ல், 36 மாநிலங்கள் மற்றும் யூனியன் பிரதேசங்களில் 733 மாவட்டங்களில் சுமார் 1.23 லட்சம் பள்ளிகளைச் சேர்ந்த 38 லட்சம் மாணவர்கள் உள்ளடங்குவர் என எதிர்பார்க்கப்படுகிறது. கணிதம், மாநில மொழிப்பாடம், அறிவியல், சமூக அறிவியல் மற்றும் ஆங்கில பாலத்தில் இந்த தேசிய சாதனை கணக்கெடுப்பு நடத்தப்படும். இந்த தேர்வு அசாமி, பெங்காலி, ஆங்கிலம், குஜராத்தி, இந்தி, கனடா, மலையாளம், மணிப்பூரி, மராத்தி, மிசோ, ஒடியா, பஞ்சாபி, தமிழ், தெலுங்கு, உருது, போடோ, கரோ, காசி, கொங்கனி, நோபாளி, புதியா மற்றும் லெப்சா ஆகிய மொழிகளில் நடத்தப்படும்.
தேசிய சாதனை கணக்கெடுப்பை சுமூகமாக நடத்துவதற்கு, 1,82,488 கள பரிசோதகர்கள், 1,23,729 கண்காணிப்பாளர்கள், 733 மாநில அளவிலான ஒருங்கிணைப்பாளர்கள் மற்றும் மாவட்ட சிறப்பு அதிகாரிகள் நியமிக்கப்பட்டுள்ளனர்.
தேசிய சாதனை கணக்கெடுப்பை நடத்துவதற்கு சிபிஎஸ்இ தலைவர் தலைமையில் தேசிய கண்காணிப்பு குழு அமைக்கப்பட்டுள்ளது. என்ஏஎஸ் 2021-ஐ சுமூகமாக நடத்த https://nas.education.gov.in என்ற இணையதளம் தொடங்கப்பட்டுள்ளது. தொடக்கப்பள்ளி மற்றும் மேல்நிலைப்பள்ளி அளவிலான மாநில மற்றும் மாவட்ட மதிப்பெண் முடிவுகள் இந்த இணையளத்தில் வெளியிடப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1770471
தகவல் மற்றும் ஒலிபரப்பு அமைச்சகம்
இரண்டு நாள் பயணமாக கர்நாடகா செல்கிறார் மத்திய தகவல் மற்றும் ஒலிபரப்பு இணை அமைச்சர் திரு எல். முருகன்
இன்று மாலை வருகைதரும் அமைச்சர், மைசூருவில் நாளை ஏராளமான நிகழ்ச்சிகளில் கலந்து கொள்கிறார்
இந்தியாவின் 75-ஆவது சுதந்திர ஆண்டை முன்னிட்டு நடைபெறும் விடுதலையின் அம்ருத் மஹோத்சவக் கொண்டாட்டத்தின் ஒரு பகுதியாக, மைசூருவில் புகைப்படக் கண்காட்சியை மத்திய தகவல் மற்றும் ஒலிபரப்பு இணை அமைச்சர் திரு எல். முருகன் நாளை திறந்து வைப்பார். கர்நாடக மண்டல மக்கள் தொடர்பு அலுவலகத்தின் மைசூரு கள அலுவலகம் ஏற்பாடு செய்துள்ள இந்த 3 நாள் கண்காட்சி, அகில இந்திய வானொலி வளாகத்தில் நடைபெறும்.
இந்த நிகழ்ச்சிக்குப் பிறகு, மைசூரு அகில இந்திய வானொலியில், நாதாலயா என்ற பிரபல இசைக் கலைஞர்களின் புகைப்பட அரங்கை அமைச்சர் பார்வையிடுவார்.
அகில இந்திய வானொலியில் நடைபெறும் நிகழ்ச்சிகளில் பங்கேற்பதற்கு முன்பு, காலையில், சுட்டூர் மடத்தின் ஜகத்குரு டாக்டர் சிவராத்திரி ராஜேந்திர மகாசுவாமி அவர்களின் 106-வது ஜெயந்தி விழா கொண்டாட்டங்களில் அமைச்சர் கலந்து கொள்வார். அதைத்தொடர்ந்து, மைசூருவில் உள்ள ஜே எஸ் எஸ் கலை, வர்த்தகம் மற்றும் அறிவியல் கல்லூரியில் சமுதாய வானொலி சேவையை அமைச்சர் திரு எல். முருகன் தொடங்கி வைப்பார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749939
விண்வெளித்துறை
துபாயில் அக்டோபர் மாதம் நடைபெறும் உலக கண்காட்சியில் இந்தியாவின் விண்வெளி திறன் வெளிகாட்டப்படும்: டாக்டர் ஜித்தேந்திர சிங் தகவல்
துபாயில் அக்டோபர் மாதம் நடைபெறும் உலக கண்காட்சியில் இந்தியாவின் விண்வெளி திறன் வெளிகாட்டப்படும் என மத்திய அணுசக்தி மற்றும் விண்வெளித்துறை இணையமைச்சர் டாக்டர் ஜித்தேந்திர சிங் கூறியுள்ளார்.
உலக கண்காட்சி, துபாயில் 2021 அக்டோபர் 1ம் தேதி முதல் 2022 மார்ச் 31ம் தேதி வரை நடைப்பெறுகிறது. இந்த கண்காட்சியில் 192 நாடுகள் பங்கேற்கின்றன. விண்வெளி தொழில்நுட்பம் உட்பட 11 கருப்பொருள்களில், இந்தியாவும் தனது தயாரிப்புகளை இதில் காட்சிக்கு வைக்கிறது.
‘‘மனதை இணைத்தல், எதிர்காலத்தை உருவாக்குவதல் ” என்ற தலைப்பில் இந்த கண்காட்சி நடக்கிறது.
இந்த கண்காட்சி குறித்து மத்திய அமைச்சர் ஜித்தேந்திர சிங்கிடம் மத்திய அரசு அதிகாரிகள் மற்றும் இந்திய வர்த்தகம் மற்றும் தொழில் சபை உறுப்பினர்கள் விளக்கினர். அதன்பின் டாக்டர் ஜித்தேந்திர சிங் கூறியதாவது:
பிரதமர் திரு நரேந்திர மோடியின் புதிய இந்தியா, விண்வெளி வலிமையால் குறிப்பிடப்படுகிறது. உலக நாடுகளின் குழுவில் இந்தியாவை விண்வெளித்துறை முன்னணியில் நிறுத்தியுள்ளது. துபாயில் நடக்கும் உலக கண்காட்சியில் இஸ்ரோவின் சாதனைகளை வெளிப்படுத்துவதற்கு தனி இடம் ஒதுக்கப்பட்டுள்ளது. பிரதமர் நரேந்திர மோடியின் தொலைநோக்குதான், இந்தியாவின் விண்வெளித் திறமையை வெளிப்படுத்தி வரலாறு படைக்க வைத்தது.
திறன் பரிமாற்றத்துக்கு வழிவகுத்து இந்தியாவை தொழில்நுட்ப ரீதியாக முன்னேறச் செய்து தற்சார்பு நிலைக்கு மாற வழிவகுத்துள்ளது.
விண்வெளி தொழில்நுட்பத் துறையில் இந்தியாவின் திறன் மற்றும் வெற்றிக்கதை, உலக நாடுகளுக்கும் ஊக்கம் மட்டும் அளிக்காமல், எதிர்கால விண்வெளி தொழில்நுட்பம் தொடர்பான திட்டங்களை எப்படி வகுப்பது என்ற குறிப்புகளையும் வழங்குகிறது.
பிரதமர் திரு நரேந்திரமோடி தலைமையின் கீழ் உலக நாடுகள் அரங்கில், முக்கிய பங்காற்றும் நாடாக இந்தியா உருவாகியுள்ளது. விண்வெளித் திறன்களில் மேன்மையுடன் உள்ளதால், மிகப் பெரியளவில் பங்காற்றும் அளவுக்கு இந்தியா உயர்ந்துள்ளது பெருமை அளிக்கும் விஷயம். இந்தியாவின் சந்திராயன், செவ்வாய் கிரக திட்டம், மற்றும் இனி மேற்கொள்ளவுள்ள ககன்யான் ஆகிய திட்டங்கள் உலகத்தை இன்று ஈர்த்துள்ளன.
விண்வெளித்துறையில் தனியார் பங்களிப்புக்கு அனுமதித்தது பிரதமரின் மிக முக்கியமான நடவடிக்கை. இது விண்வெளி சந்தையில், இந்தியா போட்டி போடும் வகையில் மாறுவதை உறுதி செய்யும் மற்றும் விண்வெளித் திட்டத்தின் பயன்கள் ஏழைகளுக்கும் சென்றடையும்.
இவ்வாறு டாக்டர் ஜித்தேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726992
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமர் ஸ்வநிதி திட்டத்தின் கீழ் 5 லட்சத்துக்கும் அதிகமான விண்ணப்பங்கள் வரப் பெற்றுள்ளன
தெருவோர வியாபாரிகளுக்கான பிரதமர் ஸ்வநிதி திட்டத்தின் கீழ் கடன் வழங்கும் முறை ஆரம்பிக்கப்பட்ட 2020 ஜூலை 2 ஆம் தேதியிலிருந்து, 41 நாட்களுக்குள் ஒரு லட்சத்துக்கும் அதிகமான விண்ணப்பங்களுக்கு ஒப்புதல் அளிக்கப்பட்டுள்ளது. 5 லட்சத்துக்கும் அதிகமான விண்ணப்பங்கள் வரப் பெற்றுள்ளன. பிரதமர் ஸ்வநிதி திட்டத்திற்கு தெருவோர வியாபாரிகளிடையே கணிசமான அளவு வரவேற்பு உள்ளது கோவிட் 19 பொது முடக்க காலத்திற்குப் பிறகு, தங்கள் வியாபாரத்தை மீண்டும் துவங்குவதற்காக, திருப்பிச் செலுத்தக்கூடிய அளவிலான, பணி மூலதனக் கடன் கிடைக்குமா என்று தேடிக் கொண்டிருந்த தெரு வியாபாரிகளுக்கு, இந்தக் கடன் திட்டம் உற்சாகம் அளித்துள்ளது.
தற்சார்பு இந்தியா திட்டத்தின் கீழ் மத்திய வீட்டுவசதி நகர்ப்புற விவகாரங்கள் அமைச்சகத்தால் பிரதமர் ஸ்வநிதி திட்டம் துவங்கப்பட்டது. கோவிட் 19 பொது முடக்க காலத்திற்குப் பிறகு தங்கள் வியாபாரங்களை மீண்டும் துவங்குவதற்காக, நகர்ப்புறங்களிலும், நகர்ப்புறங்களை சுற்றியுள்ள பகுதிகளிலும், கிராமப்புறப் பகுதிகளிலும் உள்ள சுமார் 50 லட்சம் பேர் வியாபாரிகளுக்கு, ஓராண்டு காலத்திற்கான பிணை இல்லாக் கடனாக பத்தாயிரம் ரூபாய் வரை பணி மூலதனக் கடன் வழங்குவதே இத்திட்டத்தின் நோக்கமாகும். கடனை முறையாக திருப்பி செலுத்துபவர்களுக்கு, வட்டி மானியம் ஆண்டொன்றுக்கு 7 சதவிகிதம் வழங்கப்படும். குறிப்பிட்ட பரிவர்த்தனைகளை டிஜிட்டல் முறையில் செய்பவர்களுக்கு ஆண்டொன்றுக்கு 1,200 ரூபாய் ரொக்கம் அவர்களுக்கே திருப்பி அளிக்கப்படும். முறையாக கடனை திருப்பி செலுத்துபவர்கள், அடுத்த கட்ட கடன் பெறுகையில் கடன் தொகை அதிகரித்து பெறுவதற்கு தகுதி பெறுவார்கள்.
இந்த “நானோ தொழில் முனைவோர்” தெருவோர வியாபாரிகளுக்கு அவர்களது வாயிலிலேயே வங்கிகளைக் கொண்டுவர, பிரதமர் ஸ்வநிதி திட்டம் திட்டமிட்டுள்ளது. இதற்கென வங்கி சாரா நிதி நிறுவனங்கள், நுண் நிதி அமைப்புகள் போன்ற, அமைப்புகளும், தனியார், பொதுத்துறை வங்கிகள், மண்டல கிராம வங்கிகள், கூட்டுறவு வங்கிகள், மகளிர் சுய உதவிக் குழுக்களுக்கான வங்கிகள் ஆகியவையும் இச் சேவையில் ஈடுபடும். தெருவோர வியாபாரிகள் முறையான நகர்ப்புற பொருளாதாரத்தில் ஒரு பகுதியாக இடம் பெறும் வகையில், அவர்களுக்கு உதவுவதற்காக அவர்களுடைய கடன் விவரங்கள் பற்றிய தரவுகளை டிஜிட்டல் தளங்களில் பதிவிடுவது மிக முக்கியமாகும்.
இந்திய சிறுதொழில் வளர்ச்சி வங்கி இந்தத் திட்டத்தை செயல்படுத்தி வருகிறது. தெரு வியாபாரிகளுக்கு கடன் வழங்குவதை ஊக்குவிப்பதற்காக, கடன் வழங்கும் அமைப்புகளுக்கு  சிறு குறு தொழில் நிறுவனங்களுக்கான கடன் உறுதி நிதிய டிரஸ்ட் மூலமாக போர்ட்ஃபோலியோ அடிப்படையில் படிப்படியான கியாரண்ட்டி வழங்கப்படுகிறது.
அறிவியல் மற்றும் தொழில்நுட்பத்துறை
பிரபஞ்சத்தில் மூன்று மிகப் பெரிய கருந்துளைகள் ஒன்றிணைகின்றன: இந்திய ஆராய்ச்சியாளர்கள் கண்டுபிடிப்பு
மூன்று விண்மீன் திரள்களிலிருந்து, மூன்று மிகப் பெரிய கருந்துளைகள் ஒன்றிணைந்து, மூன்று மடங்கு தீவிரமான விண்மீன் மையப் பகுதியை உருவாக்கியுள்ளன என்பதை இந்திய ஆராய்ச்சியாளர்கள் கண்டுபிடித்துள்ளனர்.
புதிதாக கண்டுபிடிக்கப்பட்ட விண்மீன் திரளின் மையப்பகுதி வழக்கத்தை விட பிரகாசமான பகுதியாக காணப்படுகிறது.
நமது அருகில் உள்ள பிரபஞ்சத்தில் ஏற்பட்டுள்ள, இந்த அரிய நிகழ்வு, சிறியளவிலான ஒன்றிணையும் விண்மீன் திரள் குழுக்கள் பல மடங்கு அதிசயமான கருந்துளைகளைக் கண்டறிய சிறந்த ஆய்வகங்களாக இருப்பதைக் குறிக்கிறது மற்றும் இதுபோன்ற அரிய நிகழ்வுகளைக் கண்டறியும் வாய்ப்பை அதிகரிக்கிறது. ஆராய்ச்சியாளர்களின் கூற்றுப்படி, விண்மீன் பரிணாமத்தை பாதிக்கும் ஒரு முக்கிய காரணி விண்மீன் திரள்களுக்கு இடையேயான தொடர்புகள் ஆகும், இது விண்மீன் திரள்கள் ஒன்றுக்கொன்று நெருக்கமாக நகர்ந்து ஒன்றுக்கொன்று மிகப்பெரிய ஈர்ப்பு சக்திகளை செலுத்தும்போது நிகழ்கின்றன.
இது போன்ற விண்மீன் திரள்கள் தொடர்பின்போது, மிகப் பெரிய கருந்துளைகள் ஒன்றுக்கொன்று அருகருகே வரலாம். இந்த இரட்டை கருந்துளைகள், தங்கள் சுற்றுப்புறத்திலிருந்து வாயுக்களை உட்கொள்ள தொடங்கி, தீவிர விண்மீன் திரள் மையப் பகுதியாகின்றன.
இரண்டு விண்மீன் திரள்கள் மோதினால், அவற்றின் இயக்க ஆற்றல், சுற்றியுள்ள வாயுவுக்கு மாறுவதன் மூலம் அவற்றின் கருந்துளையும் நெருங்கி வரும் என்று இந்திய வான்இயற்பியல் மைய குழு விளக்குகிறது. அப்போது இரு கருந்துளைகளுக்கு இடையேயான தூரம் குறைந்து, இயக்க ஆற்றலை மேலும் இழக்கமுடியாமல், ஒன்றாக இணையும். இது விண்ணியல் ஆரம்ப பிரச்சினை என அறியப்படுகிறது. மூன்றாவது கருந்துளை இப்பிரச்சினையை சரிசெய்யும். இணையும் இரு கருந்துளைகள், தங்கள் ஆற்றலை மூன்றாவது கருந்துளைக்கு மாற்றி ஒன்றுடன் ஒன்று இணையும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749437
(Visitor Counter : 265
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 151.94 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 7,23,619
கொவிட் சிகிச்சை பெறுபவர்களின் சதவீதம் 2.03 சதவீதமாக உள்ளது.
குணமடைந்தோர் விகிதம் தற்போது 96.62 சதவீதம்
கடந்த 24 மணி நேரத்தில் 46,569 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,45,00,172 என அதிகரித்துள்ளது.
கடந்த 24 மணி நேரத்தில் 1,79,723 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 13.29 சதவீதம் ஆகும்
வாராந்திர பாதிப்பு விகிதம் 7.92 சதவீதம் ஆகும்
இதுவரை மொத்தம் 69.16 கோடி கொவிட் பரிசோதனைகள் செய்யப்பட்டுள்ளன.
தமிழ்நாடு, மஹாராஷ்ட்ரா, தில்லி, கேரளா, ராஜஸ்தான், குஜராத், ஆந்திரப் பிரதேசம் உள்ளிட்ட 27 மாநிலங்களில் கொவிட்-19- ன் உருமாறிய ஒமிக்ரான் தொற்று 4,033 பேரிடம் கண்டறியப்பட்டுள்ளது. இவர்களில் 1,552 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 1,216 பேருக்கும், தில்லியில் 529 பேருக்கும், தொற்று ஏற்பட்டு தில்லியில் 305 பேரும், மகாராஷ்டிராவில் 454 பேரும் குணமடைந்துள்ளனர். தமிழ்நாட்டில் 185 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 185.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788820
------
(Visitor Counter : 170
பிரதமர் அலுவலகம்
8 ஆண்டு ஏழைகளுக்கான சேவை விவரங்களை பிரதமர் பகிர்ந்துள்ளார்
ஏழைகள் மற்றும் விளிம்பு நிலை மக்களுக்கு தொண்டாற்றுவதில் அரசு முழுமையான அர்ப்பணிப்புடன் செயல்பட்டு வருவதாக பிரதமர் திரு. நரேந்திர மோடி கூறியுள்ளார். ஏழைகளுக்கு வெளிப்படையான, செயல்திறன் மிக்க சேவை புரிவதை உறுதி செய்ய அரசு எப்போதும் பணியாற்றி வருவதாக அவர் கூறினார்.
தமது வலைதளபக்கம் மற்றும் நமோ செயலியிலிருந்து கட்டுரைகளின் இணைப்பை மைகவ் டுவிட்டரில் அவர் பகிர்ந்துள்ளார்.
பிரதமர் தமது டுவிட்டர் பதிவில் கூறியிருப்பதாவது;
‘எங்களது அரசு ஏழைகளுக்கு வெளிப்படையான செயல்திறன்மிக்க சேவை புரிவதை உறுதிசெய்ய எப்போதும் பணியாற்றி வருகிறது’.
‘மத்திய அரசு ஏழைகள் மற்றும் விளிம்பு நிலை மக்களுக்கு தொண்டாற்றுவதில் முழுமையான அர்ப்பணிப்புடன் செயல்பட்டு வருகிறது. இந்த கட்டுரைகள் 8 ஆண்டுகால ஏழைகளுக்கான சேவையின் முக்கிய முன் முயற்சிகளை விளக்கும்’.
தொழிலாளர் மற்றும் வேலைவாய்ப்பு அமைச்சகம்
ஜி20-ன் முதலாவது வேலைவாய்ப்புப் பணிக்குழுக்கூட்டம் ஜோத்பூரில் நடைபெற்று வருகிறது
ஜி20 இந்தியாவின் தலைமைத்துவத்தின் கீழ், முதலாவது வேலைவாய்ப்பு பணிக்குழுக்கூட்டம் 2023, பிப்ரவரி 2 முதல் 4ம் தேதி வரை ஜோத்பூரில் நடைபெறுகிறது. தொழிலாளர் மற்றும் வேலைவாய்ப்பு அமைச்சகத்தின் தலைமையில் நடைபெற்று வரும் விவாதத்தில் தொழிலாளர், வேலைவாய்ப்பு, சமூக விவகாரங்களுக்கு முக்கியத்துவம் அளிக்கப்பட்டுள்ளது.
உலகளாவிய திறன் மற்றும் தகுதிகளுக்கான உத்திகளை கண்டறிதல் மற்றும் பொதுவான திறன் வகைகளுக்கான கட்டமைப்பை ஏற்படுத்துதல் ஆகியவற்றில் குழு விவாதம் இன்று நடைபெற்றது. உலகளாவிய திறன் இடைவெளிகள் உள்ளிட்ட முக்கிய விவகாரங்கள் தொடர்பாக தங்களது கருத்துக்களை உறுப்பினர்கள் பகிர்ந்துகொண்டனர்.
ஜி 20 நாடுகள், விருந்தினர் நாடுகள்,சர்வதேச மற்றும் தேசிய அமைப்புகளின் பிரதிநிதிகள் மற்றும் இதர சர்வதேச, தேசிய அளவிலான முக்கிய நிபுணர்கள் விவாதத்தில் பங்கேற்றனர். மத்திய மாநில அரசு முகமைகளின் அதிகாரிகள், தொழில்துறை, கல்வித்துறை பிரதிநிதிகள் ஆகியோர் இந்த விவாதத்தில் பங்கேற்றனர்.
திறன் மற்றும் சான்றளிப்பதில் பரஸ்பர அங்கீகாரம் மற்றும் திறன் தொடர்பாக சர்வதேச உரையாடல் மற்றும் ஒத்துழைப்பின் அவசியம் குறித்து குழுவினர் வலியுறுத்தினார்கள்.
----
AP/IR/RS/RJ
(Visitor Counter : 110
நிதி அமைச்சகம்
காப்பீட்டு கோரிக்கைகளை விரைந்து பைசல் செய்வது தொடர்பாக காப்பீட்டு நிறுவனங்களின் தலைவர்களுடன் நிதி அமைச்சர் திருமதி நிர்மலா சீதாராமன் சந்திப்பு
கொவிட்-19-ஐ எதிர்த்து போராடும் சுகாதாரப் பணியாளர்களுக்கான பிரதமரின் ஏழைகள் நல்வாழ்வு தொகுப்பு காப்பீட்டு திட்டத்தின் முன்னேற்றம் குறித்து ஆய்வு செய்வதற்காகவும், பிரதமரின் ஜீவன் ஜோதி காப்பீட்டு திட்டத்தின் கீழ் பெறப்பட்ட கோரிக்கைகளில் நிலுவையில் உள்ளவற்றை விரைந்து பைசல் செய்வது தொடர்பாகவும் காப்பீட்டு நிறுவனங்களின் தலைவர்களை மத்திய நிதி அமைச்சர் திருமதி நிர்மலா சீதாராமன் காணொலி மூலம் இன்று சந்தித்தார்.
கோரிக்கைகளை விரைந்து நிறைவேற்றுவதற்காக திட்டங்களின் செயல்முறை மற்றும் ஆவணத் தேவைகளை முறைப்படுத்துவதற்கான முக்கியத்துவத்தை அவர் வலியுறுத்தினார்.
பிரதமரின் ஏழைகள் நல்வாழ்வு தொகுப்பு காப்பீட்டு திட்டத்தின் கீழ் மொத்தம் 419 கோரிக்கைகள் இது வரை நிறைவேற்றப்பட்டுள்ளதாகவும், ரூ 209.5 கோடி காப்பீட்டுதாரர்களின் வாரிசுகளின் வங்கி கணக்குகளில் நேரடியாக செலுத்தப்பட்டுள்ளதாகவும் நிதி அமைச்சர் தெரிவித்தார்.
மாநிலங்களிடம் இருந்து ஆவணங்கள் கிடைக்கப் பெறுவதில் ஏற்படும் தாமதத்தை தவிர்ப்பதற்காக புதிய முறை ஒன்று அறிமுகப்படுத்தப்பட்டுள்ளது. இதன் மூலம், மாநில சுகாதார அதிகாரியால் ஒப்புதல் அளிக்கப்பட்ட மாவட்ட நீதிபதியின் சான்றிதழ் போதுமானது.
பெருந்தொற்று தொடங்கியது முதல்  இன்று வரை பிரதமரின் ஜீவன் ஜோதி காப்பீட்டு திட்டத்தின் கீழ் 4.65 லட்சம் கோரிக்கைகளுக்கு ரூ 9,307 கோடி செலுத்தப்பட்டுள்ளதாகவும், 99 சதவீத பைசல் விகிதத்துடன் 1.2 லட்சம் கோரிக்கைகளுக்கு ரூ 2,403 கோடி வழங்கப்பட்டுள்ளதாகவும் நிதி அமைச்சர் மேலும் கூறினார்.
இறந்து போன காப்பீட்டுதாரர்களின் வாரிசுதாரர்களின் கோரிக்கைகளை நிறைவேற்றுவதில் குறிப்பாக பெருந்தொற்றின் போது காப்பீட்டு நிறுவன அதிகாரிகள் பரிவுடன் நடந்து கொள்ள வேண்டுமென்று அவர் கேட்டுக்கொண்டார்.
பிரதமரின் சுரக்ஷா காப்பீட்டு திட்டத்தின் கீழ் நிறைவேற்றப்பட்ட கோரிக்கைகளையும் ஆய்வு செய்த நிதி அமைச்சர், 2021 மே 31 வரை 82,660 கோரிக்கைகள் பைசல் செய்யப்பட்டு ரூ 1,629 கோடி வழங்கப்பட்டுள்ளதாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1724706
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 190.50 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,637 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3,044 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,63,949 என அதிகரித்துள்ளது.
கடந்த 24 மணி நேரத்தில் 2,288 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.47 சதவீதம் ஆகும்
வாராந்திர பாதிப்பு விகிதம் 0.79 சதவீதம் ஆகும்
இதுவரை மொத்தம் 84.15 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,84,843 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824017
கலாசாரத்துறை அமைச்சகம்
இந்தியா முழுவதும் நாளை  முதல் எனது மண் எனது தேசம் என்ற இயக்கம் தொடங்குகிறது
நாட்டிற்காக உயிர்த்தியாகம் செய்த 'வீரர்களுக்கு அஞ்சலி செலுத்தும் வகையில் நாடு தழுவிய அளவில் "எனது மண் எனது தேசம்" என்ற இயக்கம் நாளை  தொடங்கப்பட உள்ளது. 2023 ஆகஸ்ட் 9 முதல் 30 வரை, “எனது மண் எனது தேசம்” இயக்கத்தில் கிராமம், மற்றும் வட்டார அளவிலும் உள்ளாட்சி அமைப்புகள் நிலையிலும் மாநில மற்றும் தேசிய அளவிலும் நிகழ்ச்சிகள் நடைபெறும்.
இந்த இயக்கத்தில் துணிச்சலான இதயங்களை  நினைவுகூரும் வகையில் நாடு முழுவதும் நடைபெறும் பல்வேறு நிகழ்ச்சிகளும் அடங்கும். அவர்களை நினைவுகூரும் வகையில் கல்வெட்டுகள் கிராம ஊராட்சிகளில் நிறுவப்படும். இந்த இயக்கம் 2021 மார்ச் 12 அன்று தொடங்கிய 'சுதந்திரத்தின் அமிர்தப் பெருவிழா' வின் நிறைவு நிகழ்வாகும். இந்தியா முழுவதும் 2 லட்சத்துக்கும் மேற்பட்ட நிகழ்ச்சிகளுக்கு ஏற்பாடு செய்யப்பட்டுள்ள மக்கள் பங்கேற்பை கொண்டுள்ளது.
பிரதமர் திரு. நரேந்திர மோடி அண்மையில் மனதின் குரல் ஒலிபரப்பின் போது இந்த இயக்கத்தை அறிவித்தார். இந்த இயக்கம் நாட்டுக்காக தங்கள் இன்னுயிரை தியாகம் செய்த துணிச்சலான சுதந்திர போராட்ட வீரர்கள் மற்றும் துணிச்சலான இதயங்களை கௌரவிப்பதை நோக்கமாகக் கொண்டுள்ளது .
கிராமம், ஊராட்சி, ஒன்றியம், நகரம், நகராட்சி போன்ற பகுதிகளைச் சேர்ந்த உள்ளூர் வீரர்களின் தியாக உணர்வை போற்றும் வகையில் நினைவுத் தூண்கள் அமைக்கப்பட உள்ளன. அதில் அந்த பிராந்தியத்தைச் சேர்ந்த நாட்டுக்காக உயிர்த் தியாகம் செய்தவர்களின் பெயர்களுடன் பிரதமரின் செய்தி இடம்பெறும்.
நாட்டின் அனைத்துப் பகுதிகளிலிருந்தும் 7500 கலசங்களில் மண் கொண்டுவந்து தில்லியில் 'அமிர்த தோட்டம்' உருவாக்க 'அமிர்த கலச யாத்திரை' நடத்தப்படும். இந்த ' அமிர்த தோட்டம்' ஒரே பாரதம், உன்னத பாரதம் என்பதற்கான உறுதிப்பாட்டைக் குறிக்கும்.
கடந்த ஆண்டு, "வீடுதோறும் மூவண்ணக்கொடி" நிகழ்ச்சி, அனைவரின் பங்கேற்பால் பெரும் வெற்றி பெற்றது. இந்த ஆண்டும், 2023 ஆகஸ்ட் 13 முதல் 15 வரை இது கொண்டாடப்பட உள்ளது. எல்லா இடங்களிலும் இந்தியர்கள் தேசியக் கொடியை ஏற்றலாம், கொடியுடன் செல்ஃபி எடுக்கலாம், வலைத்தளத்தில் பதிவேற்றலாம்.
எனது மண் எனது தேசம் என்பதற்கான இணையதளம் https://merimaatimeradesh.gov.in போர்டல் https:// yuva.gov.in
வீடுகள்தோறும் மூவண்ணக்கொடி வலைத்தளம் https://harghartiranga.com
நிலக்கரி அமைச்சகம்
சிஎம்பிடிஐஎல், ராஞ்சியில் சர்வதேச யோகா தின கொண்டாட்டம்
சிஎம்பிடிஐஎல், ராஞ்சியில் சர்வதேச யோகா தினம் 2021 கொண்டாடப்பட்டது.
சிஎம்பிடிஐஎல் மற்றும் டபுள்யூசிஎல் தலைவர் மற்றும் நிர்வாக இயக்குநர் திரு மனோஜ் குமார், இயக்குநர்கள் திரு ஆர் என் ஜா மற்றும் திரு எஸ் கே கோமஸ்தா மற்றும் நிறுவனத்தின் இதர பணியாளர்கள் கொவிட்-19 விதிமுறைகளை பின்பற்றி நிகழ்ச்சியில் பங்கேற்றனர்.
ஆயுஷ் அமைச்சகத்தின் இணையதளத்தில் உள்ள காணொலியில் உள்ளவாறும், யோகா ஆசிரியரின் மேற்பார்வையிலும் யோகா பயிற்சியில் உற்சாகத்துடன் அவர்கள் ஈடுபட்டனர்.
“வாழ்வில் யோகாவின் முக்கியத்துவம்” எனும் தலைப்பில் நடத்தப்பட்ட ஆன்லைன் கட்டுரை போட்டியில் வெற்றி பெற்றவர்களுக்கு நிகழ்ச்சியின் போது பரிசுகள் வழங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729147
---
(Visitor Counter : 111